Document ID: 31996D0355

31996D0355
L 137/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 30 май 1996 година
относно определяне на специални условия за вноса на рибни продукти и продукти от аквакултури с произход от Сенегал
(текст от значение за ЕИП)
(96/355/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти (1), последно изменена с Директива 95/71/ЕО (2), и по-специално член 11 от нея,
като има предвид, че група от експерти на Комисията предприеха контролно посещение в Сенегал, за да проверят условията, при които рибните продукти се произвеждат, съхраняват и експедират за Общността;
като има предвид, че разпоредбите на законодателството на Сенегал по отношение на здравната инспекция и мониторинга върху рибните продукти могат да бъдат приети за еквивалентни на установените в Директива 91/493/ЕИО;
като има предвид, че Ministère de la pêche et des transports maritimes - Direction de l'océanographie et des pêches maritimes - Bureau du contrôle des produits halieutiques (MPTM-DOPM-BCPH), компетентният орган в Сенегал, е в състояние да потвърди ефективно прилагането на действащото законодателство;
като има предвид, че процедурата за получаване на здравен сертификат, посочена в член 11, параграф 4, буква а) от Директива 91/493/ЕИО трябва също да обхваща определението на примерния сертификат, минималните изисквания относно езика/езиците, на които той трябва да бъде изготвен, и длъжността на лицето, упълномощено да го подпише;
като има предвид, че съгласно член 11, параграф 4, буква б) от Директива 91/493/ЕИО, на опаковките с рибни продукти следва да се постави обозначение, съдържаща името на третата страна и номера на одобрението на предприятията и хладилните кораби на произход;
като има предвид, че съгласно член 11, параграф 4, буква в) от Директива 91/493/ЕИО трябва да се изготви списък от одобрени предприятия и хладилни кораби; като има предвид, че списъкът трябва да бъде изготвен въз основа на съобщенията от страна на MPTM-DOPM-BCPH до Комисията; като има предвид следователно, че за MPTM-DOPM-BCPH е важно да осигури съответствие с разпоредбите, установени за тази цел в член 11, параграф 4 от Директива 91/493/ЕИО;
като има предвид, че MPTM-DOPM-BCPH е предоставило официални гаранции по отношение на съответствието с правилата, определени в глава V на приложението към Директива 91/493/ЕИО и отнасящи се до изпълнението на изисквания, еквивалентни с определените в цитираната директива по отношение на одобрението на предприятията и хладилните кораби;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Ministère de la pêche et des transports maritimes - Direction de l'océanographie et des pêches maritimes - Bureau du contrôle des produits halieutiques (MPTM-DOPM-BCPH) се признава за компетентния орган в Сенегал, който потвърждава и удостоверява съответствието на рибните продукти с изискванията на Директива 91/943/ЕИО.
Член 2
Рибните продукти и продуктите от аквакултури с произход от Сенегал трябва да отговарят на следните условия:
1.
Всяка пратка трябва да се придружада от номериран оригинален здравен сентификат, надлежно попълнен, подписан, датиран и съдържащ един единствен лист в съответствие с образеца в приложение А към настоящото решение;
2.
Продуктите трябва да произхождат от одобрените предприятия или хладилни кораби, изброени в приложение Б към настоящото решение;
3.
С изключение на случаите на товари от замразени рибни продукти и продукти, предвидени за производство на консервирани храни, всички товари трябва да са обозначени с надпис „Сенегал“ и номера на одобрението на предприятието или хладилния кораб на произход с неизличими букви.
Член 3
1. Сертификатът, посочен в член 2, точка 1, трябва да бъде изготвен най-малко на един официален език на държавата-членка, където са извършени проверките.
2. Сертификатът трябва да включва името, длъжността и подписа на представителя на Ministère de la pêche et des transports maritimes - Direction de l'océanographie et des pêches maritimes - Bureau du contrôle des produits halieutiques (MPTM-DOPM-BCPH) и официалния печат на втория в цвят, различен от този на останалия текст в сертификата.
Член 4
Адресати на настоящото решение са държавите-членки.
Съставено в Брюксел на 30 май 1996 година.

Labels: 0
3
18
6